Babelscape/SREDFM huggingface dataset:
Άβιλα Λυσανίου

Η Άβιλα Λυσανίου (λατινικά: Abila Lysaniae) ήταν μια αρχαία πόλη στον ποταμό Χρυσορρόα και πρωτεύουσα της αρχαίας Αβιληνής στην Κοίλη Συρία. 

Ο χώρος ταυτίζεται στις μέρες μας με το χωριό Σουκ Ουάντι Μπαράντα (που ονομάζεται "Αμπίλ ες Σουκ" από πρώιμους Άραβες γεωγράφους), το οποίο βρίσκεται περίπου 20 χιλιόμετρα βορειοδυτικά της Δαμασκού στη Συρία. Έχει επίσης αναγνωριστεί ως το χωριό Αμπίλ ακριβώς νότια της Χομς στην κεντρική Συρία. 

Η επωνυμία της πόλης προέρχεται από τον Λυσανία, κυβερνήτη της περιοχής.

Ο χώρος περιλαμβάνει ερείπια ναού, υδραγωγεία, καθώς και επιγραφές στις όχθες του ποταμού. Αν και τα ονόματα Άβελ (Άμπελ) και Άβιλα διαφέρουν ως προς την ρίζα και την έννοια, η ομοιότητά τους οδήγησε στη διάδοση της παράδοσης ότι αυτός ήταν ο τόπος της ταφής του Άβελ. 

Η πόλη αναφέρεται στην Καινή Διαθήκη. Σύμφωνα με τον Φλάβιο Ιώσηπο, η Αβιληνή ήταν ένα ξεχωριστό βασίλειο της Ιτουραίας μέχρι το 37 μ.Χ., όταν παραχωρήθηκε από τον αυτοκράτορα Καλιγούλα στον Ηρώδη Αγρίππα Α'. Το 52 μ.Χ., ο Κλαύδιος το παραχώρησε στον Ηρώδη Αγρίππα Β'.

Ο λεξικογράφος Ουίλιαμ Σμιθ αναφέρει μια διατριβή, που υποδεικνύει ότι αυτή η Άβιλα είναι η ίδια πόλη με την Λευκάδα στον ποταμό Χρυσορρόα, η οποία για μια περίοδο πήρε το όνομα Κλαυδιόπολις, όπως φαίνεται από μερικά νομίσματα που περιγράφει ο Τζόζεφ Ιλάριους Έκελ.
Ρομπέρτο Ραβιόλα

Ο Ρομπέρτο Ραβιόλα (Roberto Raviola, καλλιτεχνικό ψευδώνυμο «Magnus», Μπολόνια, 30 Μαΐου 1939 – Castel del Rio, επαρχία Emilia-Romagna, 5 Φεβρουαρίου 1996) ήταν Ιταλός καλλιτέχνης, δημιουργός κόμικς.
Γκουτζρανβάλα

Η Γκουτζρανβάλα (παντζ. και ούρντου گوجرانوالہ, απόδοση στο λατινικό αλφάβητο "Gujranwala") είναι μεγάλη πόλη του Πακιστάν, στην Παντζάμπ. Είναι η πέμπτη σε πληθυσμό πόλη της χώρας, με 2.027.001 κατοίκους στην απογραφή του 2017. Αλλά και η μητροπολιτική της περιοχή είναι η πέμπτη πολυπληθέστερη σε όλο το Πακιστάν.. Είναι γνωστή ως «η πόλη των παλαιστών» και περίφημη σε όλη τη χώρα για την τοπική της μαγειρική. Είναι σχετικώς νέα πόλη για την περιοχή, καθώς ιδρύθηκε τον 18ο αιώνα, αλλά και γενέτειρα του ιδρυτή της Αυτοκρατορίας των Σιχ, Μαχαραγιά Ραντζίτ Σινγκ, του επιλεγόμενου «Λέοντα του Παντζάμπ».

Η πόλη είναι πλέον το τρίτο μεγαλύτερο βιομηχανικό κέντρο του Πακιστάν, μετά το Καράτσι και το Φαϊσαλάμπαντ, συνεισφέροντας το 5% του ΑΕΠ της χώρας.. Μαζί με τις παρακείμενες πόλεις Σιαλκότ και Γκούτζρατ, η Γκουτζρανβάλα συναποτελεί το λεγόμενο «Χρυσό τρίγωνο» βιομηχανικών πόλεων με οικονομία προσανατολισμένη στις εξαγωγές.
Mietshäuser Syndikat

== Εναλλακτικό μοντέλο συλλογικής κατοικίας ==

Το Mietshäuser Syndikat ("συντομογραφή": MHS) είναι συνεταιριστικά οργανωμένη επενδυτική εταιρεία της Γερμανίας, χωρίς εμπορικό στόχο, που έχει ως σκοπό την από κοινού απόκτηση κατοικιών, οι οποίες είναι αυτοοργανωμένες και καθίστανται κοινή ιδιοκτησία των μελών τους, προκειμένου να υπάρξουν μακροπρόθεσμα προσιτά διαμερίσματα και χώρος για ανάλογες πρωτοβουλίες. Το 2020 το MHS είχε συμμετοχή σε σχεδόν 160 πρότζεκ οίκησης στη Γερμανία. Το MHS δημιουργήθηκε προκειμένου να δώσει μια σαφή απάντηση στις αντιφάσεις του κινήματος για την κατάληψη στέγης που είχε αναπτυχθεί στη Γερμανία κατά την περίοδο των δεκαετιών του 1970 και 1980. Το κίνημα διαμορφώθηκε με τα χρόνια στη σταδιακά εξελισσόμενη θεσμοποίησή του και ειδικά στη διαπίστωση ότι τις καταλυμένες κατοικίες τις είχαν ιδιοποιηθεί πολίτες, που ήταν μέλη του κινήματος εκείνης της περιόδου, λαμβάνοντας ίσως, κάποιο κέρδος από την πώληση αυτών (Katsiafikas, 2007).
Ηρώδεια Τετραρχία

μικρογραφία|Χάρτης της Ηρώδειας Τετραρχίας<br><br><br><br>
Η Ηρώδεια Τετραρχία διαμορφώθηκε μετά το θάνατο του Ηρώδη του Μεγάλου το 4 π.Χ., όταν το βασίλειό του διαιρέθηκε μεταξύ των γιων του, Ηρώδη Αρχέλαου, Ηρώδη Αντίπα και Φιλίππου, ενώ η αδελφή του Ηρώδη, Σαλώμη Α', κυβέρνησε για σύντομο χρονικό διάστημα την περιοχή της Ιαμνίας. Με την κατάλυση του Ηρώδη Αρχέλαου το 6 μ.Χ., τα εδάφη του (Ιουδαία, Σαμάρεια και Ιδουμαία) μετατράπηκαν στη ρωμαϊκή επαρχία της Ιουδαίας. 

Με το θάνατο της Σαλώμης το 10 μ.Χ., η επικράτειά της ενσωματώθηκε επίσης στην επαρχία. Ωστόσο, άλλα τμήματα της Ηρωδικής Τετραρχίας συνέχισαν να λειτουργούν υπό την Ηρωδιανή Δυναστεία. Έτσι, ο Φίλιππος ο Τετράρχης κυβέρνησε τη Βαταναία και την Τραχωνίτιδα, καθώς και την Αουρανίτιδα μέχρι το 34 μ.Χ. (ο τομέας του αργότερα ενσωματώθηκε στην επαρχία της Συρίας), ενώ ο Ηρώδης Αντίπας κυβέρνησε τη Γαλιλαία και την Περαία έως το 39 μ.Χ. Ο τελευταίος αξιοσημείωτος κυβερνήτης της δυναστείας με κάποιο επίπεδο ανεξαρτησίας ήταν ο Ηρώδης Αγρίππας Α', ο οποίος είχε ακόμη και την επαρχία της Ιουδαίας, αν και με το θάνατό του το 44 μ.Χ., το επαρχιακό καθεστώς της Ιουδαίας αποκαταστάθηκε για πάντα.

Μεταγενέστεροι Ηρωδιανοί, συμπεριλαμβανομένου του Ηρώδη της Χαλκίδας, του Αριστοβούλου της Χαλκίδας και του Ηρώδη Αγρίππα Β΄, που ήταν κι ο τελευταίος της δυναστείας, είχαν το δικαίωμα να κυβερνήσουν το Βασίλειο της Χαλκίδας, ένα ρωμαϊκό υποτελές κράτος. Ο Αγρίππας Β' πέθανε άτεκνος και έτσι η Χαλκίδα ενσωματώθηκε στην επαρχία της Συρίας.
Πρωτάθλημα ποδοσφαίρου Σιγκαπούρης

Το Πρωτάθλημα ποδοσφαίρου Σιγκαπούρης, γνωστό και ως Πρέμιερ Λιγκ Σιγκαπούρης (αγγλικά: "Singapore Premier League"), είναι η κορυφαία κατηγορία του συστήματος πρωταθλημάτων ποδοσφαίρου της Σιγκαπούρης. Αυτή τη στιγμή συμμετέχουν εννέα ομάδες και αποτελείται από τρεις γύρους στους οποίους κάθε ομάδα παίζει κάθε άλλη ομάδα από μία φορά το γύρο.

Η Πρέμιερ Λιγκ Σιγκαπούρης διευθύνεται από την Ποδοσφαιρική Ομοσπονδία Σιγκαπούρης (ΠΟΣ). Οι σεζόν διαρκούν από τα τέλη Μαρτίου έως τον Οκτώβριο, με τις ομάδες να παίζουν 24 αγώνες η καθεμία, συνολικά 108 αγώνες τη σεζόν. Επί του παρόντος χορηγείται από τον AIA Group, και ως εκ τούτου το πρωτάθλημα είναι επίσημα γνωστό ως AIA Πρέμιερ Λιγκ Σιγκαπούρης για λόγους χορηγίας.
Κάστρο του Ναζάκ

Το Κάστρο του Ναζάκ (Γαλλικά: Château de Najac) βρίσκεται στο Ναζάκ, στο νομό Αβερόν, στην Οξιτανία, στη νότια Γαλλία.

Το κάστρο κατασκευάστηκε το 1253 από τους χωρικούς με εντολή του Αλφόνσου του Πουατιέ, αδελφού του Αγίου Λουδοβίκου, στη θέση ενός παλαιότερου κάστρου που χτίστηκε το 1100 από τον Βερτράνδο της Τουλούζης, γιο του Ραϋμόνδου Δ΄ της Τουλούζης.
Σατόρου Νακατζίμα

Ο Σατόρου Νακατζίμα(γεν. στο Οκαζάκι στις 23 Φεβρουαρίου του 1953) είναι Ιάπωνας παλαίμαχος οδηγός αγώνων. Απ' το 1987 μέχρι και το 1991 βρέθηκε στη Φόεμουλα 1. Ο αριθμός των Γκραν Πρι στα οποία πήρε μέρος ήταν 80 και απ' αυτά εκκίνησε κανονικά στα
74. 1ο ήταν το Βραζιλιάνικο Γκραν Πρι του 1987 και τελευταίο το Αυστραλιανό Γκραν Πρι του 1991. Οι ομάδες με τις οποίες έτρεξε ήταν η Lotus και η Tyrrell. Σημείωσε τα ακόλουθα 2 αποτελέσματα:

* Σκόραρε 16 βαθμούς και
* Σημείωσε 1 και μοναδικό ταχυτερο γύρο

Πέραν αυτών δε σημείωσε απολύτως κανένα άλλο.
Ποδοσφαιρική Ομοσπονδία Σιγκαπούρης

Η Ποδοσφαιρική Ομοσπονδία Σιγκαπούρης (ΠΟΣ, κινεζικά: 新加坡足球协会, αγγλικά: "Football Association of Singapore") είναι το διοικητικό όργανο του ποδοσφαίρου στη Σιγκαπούρη. Ιδρύθηκε ως ο Σιγκαπουριανή Ομοσπονδία Ποδοσφαίρου το 1892, η οποία ισχυρίζεται ότι είναι η παλαιότερη ποδοσφαιρική ομοσπονδία στην Ασία. Η ομοσπονδία μετονομάστηκε σε Σιγκαπουριανή Ερασιτεχνική Ομοσπονδία Ποδοσφαίρου στις 14 Μαΐου 1929, πριν υιοθετήσει το τρέχον όνομά της στις 13 Ιανουαρίου 1966.

Η ΠΟΣ είναι υπεύθυνη για την οργάνωση και την ανάπτυξη του ποδοσφαίρου και την προώθηση του παιχνιδιού σε όλα τα επίπεδα στη Σιγκαπούρη, συμπεριλαμβανομένης της ναυαρχίδας της, Πρέμιερ Λιγκ Σιγκαπούρης, και των εθνικών ποδοσφαιρικών ομάδων ανδρών, γυναικών και νέων. Παρέχοντας μια δομή για να αναπτυχθεί το παιχνίδι και να διέπει τη λειτουργία του ποδοσφαίρου στη Σιγκαπούρη, η ΠΟΣ διασφαλίζει επίσης ότι τηρούνται οι νόμοι του παιχνιδιού, από την επαγγελματική Πρέμιερ Λιγκ Σιγκαπούρης έως τα ερασιτεχνικά πρωταθλήματα.

Η ΠΟΣ διαχειρίζεται επίσης τη διοργάνωση και τη λειτουργία των διοργανώσεων του πρωταθλήματος και κυπέλλου, την εποπτεία των εθνικών ομάδων, την καθιέρωση ανάπτυξης νέων, το γυναικείο ποδόσφαιρο, τη διαιτησία και προπονητικά πλαίσια.

Ο πρόεδρος της ΠΟΣ είχε διοριστεί από το Λαϊκό Κόμμα Δράσης για τρεις δεκαετίες. Το 2015, η παγκόσμια διοίκηση ποδοσφαίρου της FIFA ζήτησε τον τερματισμό της πολιτικής παρέμβασης στον διορισμό των μελών του εθνικού συμβουλίου και η μη συμμόρφωση θα έκανε τη Σιγκαπούρη μη επιλέξιμη για συμμετοχή σε διεθνείς διοργανώσεις. Η ΠΟΣ άλλαξε από τότε το σύνταγμά της το 2016 και διεξήγαγε γενικές εκλογές για τα μέλη του συμβουλίου.
Πρωτάθλημα ποδοσφαίρου Βιετνάμ

Το Πρωτάθλημα ποδοσφαίρου Βιετνάμ, γνωστό και ως Πρώτη Κατηγορία ποδοσφαίρου Βιετνάμ ή V.League 1 (βιετναμικά: "Giải Bóng đá Vô Địch Quốc Gia Việt Nam"), για λόγους χορηγίας LS V.League 1, είναι η κορυφαία κατηγορία του συστήματος πρωταθλημάτων ποδοσφαίρου του Βιετνάμ, το οποίο ελέγχεται από την Κοινή Μετοχική Εταιρεία του Επαγγελματικού Ποδοσφαίρου του Βιετνάμ. Αποτελείται από 14 ομάδες που παίζουν η μία με την άλλη εντός και εκτός έδρας. Η ομάδα που τερματίζει στην κορυφή της βαθμολογίας στο τέλος της σεζόν στέφεται πρωταθλήτρια και προκρίνεται στο ΑΦΚ Τσάμπιονς Λιγκ.

Το πρωτάθλημα ιδρύθηκε το 1980 ως Πρωτάθλημα ποδοσφαίρου All Vietnam, με την Τονγκ Κουκ Ντουόνγκ Σατ να αναδεικνύεται η πρώτη πρωταθλήτρια. Η Τε Κονγκ είναι η πιο επιτυχημένη ομάδα στην ιστορία του πρωταθλήματος, έχοντας κερδίσει τον τίτλο έξι φορές. Συμπεριλαμβανομένης των σεζόν πριν το 1980, η Τε Κονγκ έχει 19 τίτλους. Το πρωτάθλημα έγινε επαγγελματικό τη σεζόν 2000–2001, το οποίο επέτρεψε στους συλλόγους να αποκτήσουν ξένους παίκτες. Η Κοινή Μετοχική Εταιρεία του Επαγγελματικού Ποδοσφαίρου του Βιετνάμ (ΚΜΕΕΠΒ) ιδρύθηκε το 2012 και η οργανωτική δύναμη μεταφέρθηκε από την Ποδοσφαιρική Ομοσπονδία Βιετνάμ (ΠΟΒ) στην ΚΜΕΕΠΒ.
Τσο Γιο-τζογνκ

Η Τσο Γιο-τζογνκ (κορεατικά: 조여정, Χάντσα: 趙汝貞, RR: "Jo Yeo-jeong", MR: "Cho Yŏjŏng", 10 Φεβρουαρίου 1981) είναι Νοτιοκορεάτισσα ηθοποιός του κινηματογράφου, της τηλεόρασης και του μουσικού θεάτρου. Περισσότερο είναι γνωστή για τον ρόλο της ως κυρία Παρκ, στην πολυβραβευμένη και κάτοχο του Όκσαρ ταινία "Παράσιτα" του 2019. Άλλες ταινίες στις οποίες έχει συμμετάσχει και χρίζουν αναφοράς είναι οι "The Servant" (2010) και "The Concubine" (2012), καθώς επίσης και στην τηλεοπτική σειρά "I Need Romance" (2011). Επίσης έχει συμμετάσχει και σε διάφορα τηλεοπτικά σόου, ενώ το 2005, συμμετείχε και σε θεατρικό βασισμένο στο έργο "Grease" (1971)

Γεννήθηκε στη Σεούλ και ξεκίνησε σε ηλικία 16 ετών την καριέρα της στον χώρο του θεάματος, ως «cover girl», στο περιοδικό "CeCi". Με την υποκριτική άρχισε να ασχολείται το 1999, σε ηλικία 19 ετών. Η υποκριτική της καριέρα ξεκίνησε με συμμετοχές σε δραματικές σειρές, σε τηλεοπτικές διαφημίσεις και σε video clips, γεγονός που δεν την άφηνε ικανοποιημένη, προσμένοντας έναν μεγαλύτερο ρόλο. Βγήκε από την αφάνεια γύρω στο 2010, όταν συμμετείχε στην ταινία "The Servant", ταινία που λογοκρίθηκε λόγω των σεξουαλικών σκηνών της. Παρόλα αυτά, η Τσο, το εκμεταλεύτηκε αυτό και ξεκίνησε να γίνεται δημοφιλής. Κατόπιν πρωταγωνίστηκε και σε άλλη ταινία εποχής, πράγμα μη αναμενώμενο, λόγω του "The Servant", έργο που της ανέβασε κι άλλο τη δημοτικότητα. 

Κατά το 2013, προέκυψε νομικό κώλυμα με την Τσο, όταν υπέγραψε σε μία εταιρεία, ενώ είχε ακόμα σε ισχύ άλλο συμβόλαιο σε άλλη εταιρεία. Τελικά, το 2014, κατέληξε να εργάζεται σε άλλη εταιρεία, τη Neos Entertainment. Εκείνη τη χρονιά πρωταγωνίστησε σε άλλες δύο ταινίες τη "The Target" και την "Obsessed". Το 2015, πρωταγωνίστησε στην ταινία "Casa Amor: Exclusive for Ladies", η οποία την άφησε ευχαριστημένη, επειδή είχε ως επίκεντρο τη γυναίκα. Το 2019, συμπρωταγωνίστησε στην ταινία το Πονγκ Τσουν-χο, "Παράσιτα", η οποία θεωρείται μία από τις σπουδαιότερες νοτιοκορεατικές ταινίες όλων των εποχών και η πρώτη ξενόφωνη που κερδίσει το Όκσαρ Καλύτερης Ταινίας. Οι υποψηφιότητες και οι νίκες της ήταν δεκάδες σε διάφορους διεθνής κι εγχώριους διαγωνισμούς.
Πρωτάθλημα ποδοσφαίρου Καμπότζης

Το Πρωτάθλημα ποδοσφαίρου Καμπότζης, γνωστό και ως Πρώτη Κατηγορία ποδοσφαίρου Καμπότζης ή C-League (χμερ: លីគកំពូលកម្ពុជា "League Kompoul Kampuchea"), για λόγους χορηγίας Πρωτάθλημα Καμπότζης Metfone ("Metfone Cambodian League"), είναι η κορυφαία κατηγορία του συστήματος πρωταθλημάτων ποδοσφαίρου ανδρών της Καμπότζης, η οποία διευθύνεται από την Ποδοσφαιρική Ομοσπονδία Καμπότζης (ΠΟΚ). Τη σεζόν 2020 αποτελούταν από 13 ομάδες και λειτουργεί με ένα σύστημα προβιβασμού και υποβιβασμού με τη Δεύτερη Κατηγορία Καμπότζης. Η σεζόν συνήθως διαρκεί από τον Φεβρουάριο έως τον Οκτώβριο, με κάθε μία από τις 13 ομάδες να παίζουν μεταξύ τους δύο φορές (εντός και εκτός έδρας), δηλαδή συνολικά 24 αγώνες που παίζονται ανά ομάδα. Οι περισσότεροι αγώνες διεξάγονται το απόγευμα του Σαββάτου και της Κυριακής.
Ροζαλίντα Χάμιλτον του Άμπερκορν

Η Ροζαλίντα Χάμιλτον του Άμπερκορν ("Rosalind Hamilton of Abercorn", γεννημένη ως Ροζαλίντα Σεσίλια Καρολίνα Μπίνγκχαμ "Rosalind Cecilia Caroline Bingham", 26 Φεβρουαρίου 1869 - 18 Ιανουαρίου 1958) ήταν Βρετανίδα αριστοκράτισσα και η προ-γιαγιά της Νταϊάνα, Πριγκίπισσα της Ουαλίας.
Πρωτάθλημα ποδοσφαίρου Λιβάνου

Το Πρωτάθλημα ποδοσφαίρου Λιβάνου, γνωστό και ως Πρέμιερ Λιγκ Λιβάνου (αραβικά: الدوري اللبناني الممتاز), είναι η κορυφαία κατηγορία του συστήματος πρωταθλημάτων ποδοσφαίρου ανδρών του Λιβάνου. Το πρωτάθλημα διαχειρίζεται η Ποδοσφαιρική Ομοσπονδία Λιβάνου. Στο πρωτάθλημα συμμετέχουν 12 ομάδες, οι οποίες ανταγωνίζονται σε ένα σύστημα προβιβασμού και υποβιβασμού με τη Δεύτερη Κατηγορία Λιβάνου.

Η πρώτη σεζόν του πρωταθλήματος ξεκίνησε τον Μάιο του 1934, με την Αλ Νάχντα Σ.Κ. κερδίζει τον πρώτο τίτλο. Η πιο επιτυχημένη ομάδα στο πρωτάθλημα είναι η Αλ Ανσάρ Φ.Κ., με 13 τίτλους πρωταθλήματος, η οποία είχε δημιουργήσει ένα παγκόσμιο ρεκόρ Γκίνες κερδίζοντας 11 συνεχόμενους τίτλους πρωταθλήματος μεταξύ 1988 και 1999, ένα ρεκόρ που έκτοτε ξεπεράστηκε. Οι σεζόν διαρκούν από Σεπτέμβριο έως Απρίλιο με κάθε ομάδα να παίζει 22 αγώνες, παίζοντας με δύο φορές με τις άλλες 11 άλλες ομάδες εντός και εκτός έδρας. Οι περισσότεροι αγώνες διεξάγονται το απόγευμα της Παρασκευής, του Σαββάτου και της Κυριακής.
Πρωτάθλημα ποδοσφαίρου Μαλδίβων

Το Πρωτάθλημα ποδοσφαίρου Μαλδίβων, γνωστό και ως Πρέμιερ Λιγκ Μαλδίβων, είναι η κορυφαία κατηγορία του συστήματος πρωταθλημάτων ποδοσφαίρου ανδρών των Μαλδίβων, την οποία διαχειρίζεται η Ποδοσφαιρική Ομοσπονδία Μαλδίβων (ΠΟΜ). Αποτελείται από 10 ομάδες και λειτουργεί με ένα σύστημα προβιβασμού και υποβιβασμού με το Τουρνουά Ποδοσφαίρου Δεύτερης Κατηγορίας Μαλδίβων.

Οι σεζόν διαρκούν από τον Αύγουστο έως τον Μάιο, με τις ομάδες να παίζουν 14 αγώνες η καθεμία (παίζοντας εναντίον κάθε ομάδας στο πρωτάθλημα δύο φορές), σε συνολικά 56 αγώνες τη σεζόν. Αυτή τη στιγμή χρηματοδοτείται από την Dhiraagu και για λόγους χορηγίας η διοργάνωση είναι επίσημα γνωστή ως Dhiraagu Πρέμιερ Λιγκ Μαλδίβων.

Η διοργάνωση διαμορφώθηκε ως Πρέμιερ Λιγκ Μαλδίβων στις 22 Δεκεμβρίου 2014, μετά την απόφαση της επιτροπής κανονικοποίησης της ΠΟΜ που συγκροτήθηκε από τη FIFA. Διαδέχτηκε την Dhivehi League.

Από το 2018 και ύστερα, 10 ομάδες θα συμμετέχουν στην Πρέμιερ Λιγκ Μαλδίβων. Από την ίδρυσή της το 2015, είναι η πρώτη φορά που 10 ομάδες συμμετέχουν στο πρωτάθλημα.
Κινηματογραφικά Βραβεία Blue Dragon

Τα Κινηματογραφικά Βραβεία Blue Dragon ή και Blue Dragon Film Awards (κορεατικά: 청룡영화상, Χάντσα: 靑龍映畵賞, RR: "Cheongryong Yeonghwasang", MR: "Ch‘ŏngnyong Yŏnghwasang") είναι μία ετήσια τελετή βράβευσης που αφορά την κινηματογραφική βιομηχανία της Νότιας Κορέας και η οποία παρουσιάζεται από μία θυγατρική της εφημερίδας "The Chosun Ilbo", ονόματι "Sports Chosun". Το διαγνωστικό κομμάτι των βραβείων αφορά δημοφιλείς ταινίες και blockbusters μεγάλης καλλιτεχνικής αξίας, που κυκλοφόρησε και τα το προηγούμενο έτος. Οι ταινίες που προκρίνονται στον τελικό ανέρχονται στις 40, οι οποίες προβάλονται δωρεάν στο κοινό. Μόλις τελειώσει αυτή η διαδικασία, αρχίζει αυτή των βραβεύσεων. Τα παραπάνω βραβεία μαζί με τα Grand Bell είναι τα πιο δημοφιλή στη Νότια Κορέα, όσο αφορά τον κινηματογράφο. 

Τα βραβεία θεσπίστηκαν το 1963 από την εφημερίδα "The Chosun Ilbo" και σταμάτησαν το 1973. Η τελετή αυτή σταμάτησε μετά για αρκετά χρόνια, έως και το 1990, όπου η κορεατική αθλητική εφημερίδα "Sports Chosun" (θυγατρική της προαναφερθείσας) τα ξεκίνησε πάλι με ετήσια μορφή. Συνολικά η τελετή βραβεύει σε 18 διαφορετικές κατηγορίες τις ταινίες και τα πρόσωπα τους. Μερικές από αυτές είναι μερικές τετριμμένες όπως Καλύτερη Ταινία, Καλύτερος Σκηνοθέτης, Καλύτεροι Ηθοποιοί (ανάλογα το φύλο), ενώ βραβεύει και νεοεισερχομένους (σκηνοθέτες και ηθοποιούς). 

Κατά την πρώτη φάση της τελετής, περισσότερες βραβεύσεις συνάντησε ο Κιμ Σου-γιονγκ, ο οποίος κέρδισε δύο φορές το βραβείο Καλύτερου Σκηνοθέτη ενώ τέσσερις ταινίες του έλαβαν το βραβείο της Καλύτερης Ταινίας. Ενώ στην μετά το 1990 εποχή περισσότερες φορές έχει βραβευθεί ταινία του Πονγκ Τσουν-χο (3), ενώ ο Παρκ Τσαν-γουκ, έχει πάρει τα περισσότερα Καλύτερου Σκηνοθέτη (4). Αναφορικά με τους Καλύτερους Άνδρες Ηθοποιούς, μόλις τέσσερις έχουν λάβει το βραβέις τρις, με τον Σονγκ Κανγκ-χο, να έχει υπάρξει 14 φορές υποψήφιος. Ενώ στις γυναίκες η Τζον Ντο-γιον, έχει υπαρξει 15 φορές, κερδίζοντας το 2 φορές, με τα περισσότερα σε αυτή την κατηγορία να έχουν κερδηθεί από τις Κιμ Χιε-σου και Γιουν Τζονγκ-χάι.
Τζον Ντο-γιον

Η Τζον Ντο-γιον (κορεατικά: 전도연, Χάντσα: 全道嬿, RR: "Jeon Do-yeon", MR: "Chŏn Toyŏn", 11 Φεβρουαρίου 1973) είναι Νοτιοκορεάτισσα ηθοποιός του κινηματογράφου, της τηλεόρασης και του θεάτρου. Είναι, επίσης, η μόνη Κορεάτισσα που έχει κερδίσει στην κατηγορία Καλύτερης Ηθοποιού στο Φεστιβάλ Καννών για την ερμηνεία της στην ταινία "Secret Sunshine", από την οποία κέρδισε στην ίδια κατηγορία και στα Asia Pacific Screen Awards. Αν και πρόκειται για μία από τις καλύτερες Νοτιοκορεάτισσες ηθοποιoύς και είναι πολυβραβευμένη, δεν είναι ιδιαίτερα γνωστό στο εξωτερικό, ίσως λόγω των ταινιών που έχει παίξει. Στη Νότια Κορέα, ωστόσο, θεωρείται μία από τις σπουδαιότερες, ενώ πολλές δημοφιλείς Νοτικορεάτισσες ηθοποιοί, έχουν παραδεχτεί ότι την έχουν πρότυπο. 

Η Τζον, γεννήθηκε και μεγάλωσε στη Σεούλ, ενώ αργότερα σπούδασε και στο Seoul Institute of the Arts. Την υποκριτική της καριέρα με τηλεοπτικές διαφημίσεις κυρίως της Johnson & Johnson. Το 1992, έκανε και το ντεμπούτο της στην τηλεόραση με τη σειρά "Our Heaven". Έως και το 1995 δεν έπαιξε κάποιον μεγάλο ρόλο, μέχρι και τη σειρά "Our Sunny Days of Youth", όπου έλαβε κάποια δημοτικότητα. Τα επόμενα πέντε χρόνια συνέχισε στην τηλεόραση, όπου πρωταγωνίστησε σε πολλές δραματικές σειρές. Το 1997, έκανε και το ντεμπούτο της στον κινηματογράφο, με την ταινία "The Contact", με τη συμμετοχή της αυτή επαινέθηκε και της δόθηκε ο χαρακτηρισμός του ηθοποιού με μεγάλη γκάμα. Έχει επίσης ερμηνεύσει και στο θέατρο δύο φορές. 

Από το 2005 άρχισε να εκτοξεύεται η δημοτικότητα στη χώρα, ειδικότερα μετά τον ρόλο της στο "You Are My Sunshine". Ενώ από το 2007, ήρθε και η διεθνής αναγνώριση με την ταινία "Secret Sunshine", από την οποία έλαβε πολλά βραβεία, όπως το Καλύτερης Ηθοποιού στο Φεστιβάλ Καννών. Το 2015, συμμετείχε στην επίσης επιτυχημένη ταινία "The Shameless". Προς το τέλος αυτής της δεκαετίας έκανε και επιστροφή στην τηλεόραση. Η Τζον είναι παντρεμένη τον επιχειρηματία και τον οδηγό αυτοκινήτου Kang Shi-kyu, ο οποίος είναι εννέα χρόνια μεγαλύτερος της, με τον γάμο να γίνεται σε μια ιδιωτική γαμήλια τελετή στο Shilla Hotel στις 11 Μαρτίου 2007. Στις 22 Ιανουαρίου 2009 απέκτησε και μία κόρη.
Κώστας Στυλιανού

Ο Κώστας Στυλιανού, είναι Κύπριος πρώην διεθνής καλαθοσφαιριστής. Αγωνιζόταν στη θέση του σμολ φόργουορντ για την ομάδα του Άρη Θεσσαλονίκης από το 1976 μέχρι το 1983, κατακτώντας δύο πρωταθλήματα Ελλάδος. Είναι ο πατέρας του διεθνή επαγγελματία καλαθοσφαιριστή Νίκου Στυλιανού.
Ιάπωνες

Οι Ιάπωνες (ιαπωνικά: 日本人, Χέπμπερν: nihonjin) είναι μια εθνότητα που ζει στο ιαπωνικό αρχιπέλαγος και το σύγχρονο κράτος της Ιαπωνίας, όπου αποτελούν το 98.5% του πληθυσμού της Ιαπωνίας. Υπάρχουν περίπου 129 εκατομμύρια άτομα Ιαπωνικής καταγωγής σε όλο το κόσμο, εκ των οποίων περίπου 125 από αυτούς ζουν στην Ιαπωνία. Οι άνθρωποι ιαπωνικής καταγωγής που ζουν εκτός Ιαπωνίας είναι γνωστοί ως , η ιαπωνική διασπορά. Ο όρος εθνοτικοί Ιάπωνες αναφέρεται στους κατοίκους της Ηπειρωτικής Ιαπωνίας, τους Γιαμάτο. Οι Ιάπωνες είναι μια από τις μεγαλύτερες εθνικές ομάδες στον κόσμο.
Λαός και Κολωνάκι

Η ταινία Λαός και Κολωνάκι είναι μια Ελληνική κωμωδία παραγωγής του 1959 σε σενάριο και σκηνοθεσία του Γιάννη Δαλιανίδη. Πρωταγωνιστούν οι Κώστας Χατζηχρήστος, Ρίκα Διαλυνά, Κάκια Αναλυτή, Ξένια Καλογεροπούλου, Κώστας Κακκαβάς και ο Σταύρος Ξενίδης.
Αββαείο του Λοκ-Ντιέ

Το Αββαείο του Λοκ-Ντιέ (Γαλλικά: Abbaye de Loc-Dieu) είναι ένα Κιστερκιανό μοναστήρι που βρίσκεται κοντά στο χωριό Μαρτιέλ, 9 χιλιόμετρα δυτικά της Βιλφράνς-ντε-Ρουέργκ, στο νομό Αβερόν, στη νότια Γαλλία.

Έχει την ιδιαιτερότητα να είναι οχυρωμένο αββαείο. Είναι χαρακτηρισμένο ως ιστορικό μνημείοκαι πλέον είναι ιδιωτική ιδιοκτησία.
Ποιος είναι ο Δολοφόνος

Το Ποιος είναι ο Δολοφόνος (απλοποιημένα Κινέζικα: 明星大偵探, παραδοσιακά Κινέζικα: 明星大偵探, πίνγιν: Míngxīng dà zhēntàn) είναι κινεζικό σόου ποικίλου προγράμματος που μεταδίδεται από την Mango TV. Η εκπομπή περιλαμβάνει ως κύριους πρωταγωνιστές τους Χε Τζιόνγκ, Σα Μπεϊνίνγκ, καθώς και τους καλεσμένους κατοίκους Γουάνγκ Όου, Γκουέι Γκουέι (Έμμα Γου) και Μπάι Τζινγκτίνγκ. 

Η εκπομπή αδειοδοτήθηκε από το "Τόπος Εγκλήματος" του JTBC.
Πρωτάθλημα ποδοσφαίρου Μπουτάν

Το Πρωτάθλημα ποδοσφαίρου Μπουτάν, γνωστό και ως Πρέμιερ Λιγκ Μπουτάν, είναι η κορυφαία κατηγορία του συστήματος πρωταθλημάτων ποδοσφαίρου ανδρών του Μπουτάν. Αντικατέστησε την Σούπερ Λιγκ Μπουτάν το 2012 ως μια προσπάθεια δημιουργίας μίας πραγματικά εθνικής διοργάνωσης. Η επωνυμία "Σούπερ Λιγκ Μπουτάν" εξακολουθεί να υπάρχει, αλλά τώρα χρησιμεύει ως τουρνουά προκριματικών για την Πρέμιερ Λιγκ Μπουτάν, η οποίο ανέλαβε την ευθύνη για την είσοδο του Μπουτάν σε ηπειρωτική διοργάνωση, το ΑΦΚ Καπ.
Περιστατικό της Φατριάς Καψάν

Το Περιστατικό της Φατριάς Καψάν (κορεατικά: 갑산파, Χάντσα: 甲山派, RR: "gapsan pa", MR: "kapsan p'a") ήταν μια αποτυχημένη προσπάθεια υπονόμευσης της κυριαρχίας του Κιμ Ιλ-σονγκ, ηγέτη της Βόρειας Κορέας, το οποίο έλαβε χώρο γύρω στο 1967. Η "φατρία Καψάν" ήταν μια ομάδα βετεράνων του αντι-Ιαπωνικού αγώνα της δεκαετίας του 1930 και του 1940 που ήταν αρχικά κοντά στον Κιμ Ιλ-σονγκ. Μετά τη 2η Διάσκεψη του Εργατικού Κόμματος της Κορέας το 1966, η φατρία επιδίωξε να εισαγάγει οικονομικές μεταρρυθμίσεις, να αμφισβητήσει την προσωπολατρεία γύρω από τον Κιμ Ιλ-σονγκ και να διορίσει τον αρχηγό της Πακ Κουμ-τσολ ως διάδοχό του.

Ο Κιμ Ιλ-σονγκ κατέστρεψε τη φατρία με μια σειρά ομιλιών που έγιναν σε συναντήσεις του κόμματος. Ανέφερε τότε το ένα «μονολιθικό ιδεολογικό σύστημα» που επικεντρωνόταν στην προσωπικότητά του και εναντίωσε τα μέλη του κόμματος του ενάντια στη φατρία του Καψάν. Μέχρι τον Απρίλιο του 1967, τα μέλη της φατριάς είχαν εξαφανιστεί. Εκδιώχθηκαν από το κόμμα και στάλθηκαν στην ύπαιθρο ή στη φυλακή. Ο Πακ Κουμ-τσολ αυτοκτόνησε ή εκτελέστηκε και άλλα βασικά μέλη της φατρίας έχασαν τη ζωή τους επίσης. 

Ο Κιμ Ιλ-σονγκ, είχε τον αδερφό του ως διάδοχο εκείνη την εποχή, τον Κιμ Γιονγκ-τζου, ο οποίος ήταν στυλοβάτης των Δέκα Αρχών για την Εγκατάσταση ενός Μονολιθικού Ιδεολογικού Συστήματος. Αυτό το νέο σύνολο πολιτικών γραμμών και κατευθύνσεων έκανε την κυριαρχία του Κιμ Ιλ-σονγκ αδιαμφισβήτη και επέκτεινε την προσωπολατρεία που ήδη είχε μεγαλώσει προς αυτόν, για να καλύψει και άλλα μέλη της οικογένειας Κιμ. Ο γιος του, Κιμ Τζονγκ-ιλ, έλαβε μέρος στις εκκαθαρίσεις και ανέλαβε το Τμήμα Προπαγάνδαςτου κόμματος, το οποίο ήταν το πρώτο πολιτικό καθήκον που του ανέθεσε ο πατέρας του, ανοίγοντας έτσι τον δρόμο για τον όλο και πιο σημαντικό ρόλο του στην πολιτική της χώρας.
Γκούντερ Πάουλι

Ο Γκούντερ Πάουλι (Gunter Pauli, γενν. το 1956 στην Αμβέρσα) είναι Βέλγος επιχειρηματίας, οικονομολόγος, συγγραφέας. Είναι γνωστός για το κυριότερο έργο του, "The Blue Economy". 

Ο Pauli είναι μέλος του "Club of Rome", στο οποίο υπηρέτησε επί τρία έτη – από το 2017 – ως εκλεγμένο μέλος της Εκτελεστικής Επιτροπής. 

Έχει επίσης υπηρετήσει ως σύμβουλος κυβερνήσεων στην Ισπανία, Αργεντινή και Ιταλία.

Ο Πάουλι έχει εργαστεί και ως συγγραφέας, ιδιαίτερα για το The Blue Εcοnomy. Το πρώτο του βιβλίο ήταν η βιογραφία του Δρ. Aurelio Peccei, ιδρυτή του Club of Rome, του οποίου υπήρξε βοηθός από το 1979 ως το 1984.

Το 1989 εκλέχθηκε ανεξάρτητο αναπληρωματικό μέλος στο Ευρωπαϊκό Κοινοβούλιο, θέση που δεν κατέλαβε ποτέ. 

Το 1994 ο Πάουλι ίδρυσε την πρωτοβουλία Zero Emissions Research Initiative (ZERI).
Πρωτάθλημα ποδοσφαίρου Σρι Λάνκα

Το Πρωτάθλημα ποδοσφαίρου Σρι Λάνκα, γνωστό και ως Τσάμπιονς Λιγκ Σρι Λάνκα (αγγλικά: "Sri Lanka Champions League"), είναι η κορυφαία κατηγορία του συστήματος πρωταθλημάτων ποδοσφαίρου ανδρών της Σρι Λάνκα. Διοικείται από την Ποδοσφαιρική Ομοσπονδία Σρι Λάνκα. Αποτελείται από 18 ομάδες και λειτουργεί με ένα σύστημα προβιβασμού και υποβιβασμού με την Πρέμιερ Λιγκ 1 Σρι Λάνκα.
Πρωτάθλημα ποδοσφαίρου Ομάν

Το Πρωτάθλημα ποδοσφαίρου Ομάν (αραβικά: دوري المحترفين عمان), γνωστό και ως Προφέσιοναλ Λιγκ Ομάν (για λόγους χορηγίας "Omantel Προφέσιοναλ Λιγκ Ομάν"), είναι η κορυφαία κατηγορία του συστήματος πρωταθλημάτων ποδοσφαίρου ανδρών του Ομάν. Διοικείται από την Ποδοσφαιρική Ομοσπονδία Ομάν και δημιουργήθηκε επίσημα το 1976. Επί του παρόντος, η πιο επιτυχημένη ομάδα στο πρωτάθλημα είναι η Ντοφάρ Κλαμπ, με συνολικά έντεκα τίτλους.
Κώστας Ανδρίτσος

Ο Κώστας Ανδρίτσος (1 Μαΐου 1916 - 10 Οκτωβρίου 1994) ήταν Έλληνας σκηνοθέτης, σεναριογράφος και παραγωγός του κινηματογράφου.
Ντέσμοντ Ντος

Ο Ντέσμοντ Ντος (Desmond Thomas Doss, Lynchburg, Virginia, 7 Φεβρουαρίου 1919 – Piedmont, Alabama, 23 Μαρτίου 2006) ήταν Αμερικανός ιεροκήρυκας που υπηρέτησε ως στρατιωτικός νοσοκόμος κατά τη διάρκεια του Β’ Π.Π. και διακρίθηκε για την αυτοθυσία του και το ανθρωπιστικό του έργο. Τιμήθηκε δύο φορές με το Αργυρό Ιατρικό Μετάλλιο, για την προσφορά του στο Guam και στις Φιλιππίνες. Στη Μάχη της Οκινάουα ο Ντος κατάφερε να διασώσει 75 ανθρώπους. Έγινε έτσι ο μοναδικός αντιρρησίας συνείδησης (αρνήθηκε να κρατήσει όπλο) που τιμήθηκε με το Μετάλλιο Τιμής του πολέμου. Η ζωή του μεταφέρθηκε στον κινηματογράφο, ενώ αποτέλεσε το θέμα συγγραφικών έργων μετά την μεγάλη του επιτυχία!
Σόλων Υψηλάντης

μικρογραφία|344x344εσ|Ο Σόλων Υψηλάντης στους Α΄ Παμβορειοελλαδικούς αγώνες στην Ξάνθη, 1950
Ο Σόλων Υψηλάντης (Καλαμαριά Θεσσαλονίκης, 1929) είναι Έλληνας παλαίμαχος δρομέας μεγάλων αποστάσεων. Αγωνίστηκε κατά το μεγαλύτερο μέρος της καριέρας του στον Άρη Θεσσαλονίκης. Ξεκίνησε την καρίερα του από τον Μακεδονικό το 1945. Άμεσα μεταγράφηκε στον Άρη το 1946 όπου και αγωνίστηκε μέχρι το πέρας της καρίερας του (1970). Ήταν μέλος της μικτής Θεσσαλονίκης που δημιουργήθηκε το 1960 από τον ΣΕΓΑΣ. Μέχρι το 1970 συμμετείχε σε αγώνες μαραθωνίου, ημιμαραθωνίου, 10.000μ, 5.000μ, 3.000μ και 1.500μ. Ο Σόλων Υψηλάντης ήταν ένας από τους σημαντικότερους αθλητές της μεταπολεμικής περίοδου 1945-1970, οι οποίοι έθεσαν τις βάσεις για την εξέλιξη του σύγχρονου κλασσικού αθλητισμού, σε μια εποχή που οι αθλητές προπονούνταν χωρίς μέσα, οικονομική υποστήριξη, αθλητικούς χώρους, ειδικούς προπονητές και γυμναστές.

Μετά την ολοκλήρωση της αθλητικής του καριέρας παρέμεινε στην οικογένεια του Άρη ως φροντιστής των γηπέδων και θυρωρός. Είναι πασίγνωστος ανάμεσα στο φιλάθλους του Άρη (και όχι μόνο) και θεωρείται ο πιο πιστός "στρατιώτης" του συλλόγου.
Κατηγορία:Έλληνες μαραθωνοδρόμοι
Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές δρόμων μεσαίων αποστάσεων
Γενιά Χ

thumb|250px|Χρονολόγιο των γενιών
Η Γενιά Χ είναι δημογραφική κοόρτη η οποία ακολουθεί τους μπέιμπι μπούμερ και προηγείται των μιλένιαλ. Ερευνητές και δημοφιλή μέσα γενικά χρησιμοποιούν τα έτη γεννήσεων μεταξύ 1965 και 1980 για να ορίσουν τη γενιά Χ, αν και κάποιες πηγές χρησιμοποιούν έτη γέννησης από το 1960 και που τελειώνουν κάπου ανάμεσα στο 1977 και το 1985. Με βάση αυτόν τον ορισμό, υπήρχαν περίπου 65,2 εκατομμύρια μέλη της γενιάς Χ στις Ηνωμένες Πολιτείες το 2020. Τα περισσότερα μέλη της γενιάς Χ είναι παιδιά της Σιωπηλής Γενιάς ή των πρώτων μπούμερ. Η γενιά Χ είναι συνήθως γονείς των μιλένιαλ ή της γενιάς Ζ.

Ως παιδιά τις δεκαετίας του 1970 και του 1980, μια περίοδο αλλαγής των κοινωνικών αξιών, η γενιά Χ είχε μειωμένη επιτήρηση από ενήλικες σε σχέση με προηγούμενες γενιές. Αυτό ήταν αποτέλεσμα αυξημένου αριθμού διαζυγίου και αυξημένης συμμετοχής των μητέρων στο χώρο της εργασίας, πριν την ευρεία διαθεσιμότητα δομών φροντίδας των παιδιών εκτός σπιτιού. Ως έφηβοι και νεαροί ενήλικοι τις δεκαετίες 1980 και 1990, η γενιά Χ αναφερόταν ως γενιά του MTV, αναφορά στο μουσικό κανάλι, και μερικές φορές χαρακτηρίζονταν ως κυνικοί, δυσαρεστημένοι και τεμπέληδες. Κάποιες από τις πολιτιστικές επιρροές της γενιάς Χ ήταν τα μουσικά είδη της γκραντζ και της χιπ χοπ και οι ανεξάρτητες ταινίες. Κατά το μέσο της ζωής τους έχουν χαρακτηριστεί ως ενεργοί, χαρούμενοι και ότι έχουν πετύχει ισορροπία δουλειάς και εργασίες.
Μιλένιαλ

thumb|250px|Χρονολόγιο των γενιών
Οι Μιλένιαλ (αγγλικά: "Millennials"), επίσης γνωστοί ως Γενιά Y, είναι η δημογραφική ομάδα που ακολουθεί τη Γενιά X και προηγείται της γενιάς Z. Ερευνητές και δημοφιλή μέσα μαζικής ενημέρωσης χρησιμοποιούν τις αρχές της δεκαετίας του 1980 ως τα αρχικά χρόνια γέννησης και τα μέσα της δεκαετίας του 1990 έως τις αρχές της δεκαετίας του 2000 ως τελευταία έτη γέννησης, με το 1981 έως το 1996 να είναι ευρέως αποδεκτό καθορισμένο εύρος για τη γενιά. Οι περισσότεροι μιλένιαλ είναι τα παιδιά των baby boomers και της γενιάς Χ. Οι μιλένιαλ είναι συχνά οι γονείς της γενιάς Άλφα αλλά και αδέλφια.

Αυτή η γενιά χαρακτηρίζεται γενικά από την αυξημένη χρήση και την εξοικείωση με το Διαδίκτυο, τις κινητές συσκευές και τα μέσα κοινωνικής δικτύωσης και γι' αυτό μερικές φορές χαρακτηρίζονται και ως ψηφιακοί γηγενείς. Η μεγάλη ύφεση και η ύφεση λόγω του COVID-19 είχαν σημαντικό αντίκτυπο σε αυτήν τη γενιά, επειδή προκάλεσαν ιστορικά υψηλά επίπεδα ανεργίας μεταξύ των νέων. Γενικά, η οικονομική ανάπτυξη και η ανεργία των νέων συσχετίζονται αρνητικά, πράγμα που σημαίνει ότι οι νέοι εργαζόμενοι επηρεάζονται περισσότερο από τους ηλικιωμένους τους κατά τη διάρκεια της ύφεσης.
Φέλιξ Λουστάου

Ο Φέλιξ Λουστάου (ισπανικά: "Félix Loustau", προφορά : [lusˈto], 25 Δεκεμβρίου 1922 – 5 Ιανουαρίου 2003) ήταν Αργεντινός ποδοσφαιριστής, που αγωνιζόταν ως αριστερός ακραίος επιθετικός, βασικό στέλεχος στην ομάδα της Ρίβερ Πλέιτ της δεκαετίας του 1940, γνωστής ως "La Máquina".
Πρωτάθλημα ποδοσφαίρου Μπαχρέιν

Το Πρωτάθλημα ποδοσφαίρου Μπαχρέιν, γνωστό και ως Πρέμιερ Λιγκ Μπαχρέιν (αραβικά: الدوري البحريني الممتاز, αγγλικά: "Bahraini Premier League"), αποτελεί την κορυφαία κατηγορία του συστήματος πρωταθλημάτων ποδοσφαίρου ανδρών του Μπαχρέιν. Διοικείται από την Ποδοσφαιρική Ομοσπονδία Μπαχρέιν. Σήμερα είναι γνωστό ως Νάσερ μπιν Χάμαντ Πρέμιερ Λιγκ και η πρώτη σεζόν πραγματοποιήθηκε το 1957. Οι πρωταθλήτρια ομάδα προκρίνεται για το ΑΦΚ Καπ. Σήμερα, στο πρωτάθλημα συμμετέχουν 10 ομάδες.
Γενικός Κυβερνήτης της Νέας Ζηλανδίας

μικρογραφία|243x243εσ|Ντέιμ Πάτσι Ρέντι, εν ενεργεία γενικός κυβερνήτης της Νέας Ζηλανδίας
Ο Γενικός Κυβερνήτης της Νέας Ζηλανδίας είναι βασιλικός εκπρόσωπος του Μονάρχη της Νέας Ζηλανδίας, σήμερα η Βασίλισσα Ελισάβετ Β΄. Δεδομένου ότι είναι Βασίλισσα άλλων 15 χωρών της Κοινοπολιτείας των Εθνών, και ότι ζει στο Ηνωμένο Βασίλειο, διορίζει με συμβουλή του Πρωθυπουργού της Νέας Ζηλανδίας έναν Γενικό Κυβερνήτη να φέρνει εις πέρας τα συνταγματικά της και τελετουργικά της καθήκοντα στην Κοινοπολιτεία της Νέας Ζηλανδίας.

Το τρέχων αξίωμα έχει τις ρίζες του στην εποχή όταν η διοίκηση της Νέας Ζηλανδίας ήταν τοποθετημένη κάτω από την Αποικία της Νέας Νότιας Ουαλίας (Αυστραλία) και του κυβερνήτης της ο οποίος κατείχε όλες της αρμοδιότητες της Νέας Ζηλανδίας. 'Όμως η Νέα Ζηλανδία έγινε ξεχωριστή αποικία τον επόμενο κιόλας χρόνο και απέκτησε δικό της κυβερνήτη. Ο σημερινός γενικός κυβερνήτης και οι αρμοδιότητές του αποφασίστηκαν το 1917 και τροποποιήθηκαν το 1983 αποτελώντας το αξίωμα του "Γενικού Κυβερνήτη και Αρχιστράτηγου της Κοινοπολιτείας της Νέας Ζηλανδίας". Οι συνταγματικές αρμοδιότητες του γενικού κυβερνήτη συμπεριλαμβάνουν την Προεδρία του Εκτελεστικού Συμβουλίου, τον διορισμό των υπουργών και των δικαστών, την παραχώρηση βασιλικής συγκατάθεσης σε νόμους καθώς και την σύγκληση και την διάλυση του Κοινοβουλίου. Αυτές οι αρμοδιότητες ασκούνται γενικά μόνο σύμφωνα με την συμβουλή της κυβερνήσεως. Ο γενικός κυβερνήτης έχει επίσης σημαντικό τελετουργικό ρόλο, αυτό της διοργάνωσης εκδηλώσεων στον Κυβερνητικό Οίκο στο Ουέλλινγκτον και των ταξιδίων σε όλη τη Νέα Ζηλανδία για άνοιγμα συνεδρίων καθώς και της παρακολούθησης εορτασμών και γενικά ενθάρρυνσης ατόμων και ομάδων να συνεισφέρουν στις κοινότητές τους. Όταν ταξιδεύει στο εξωτερικό, ο γενικός κυβερνήτης θεωρείται εκπρόσωπος της Νέας Ζηλανδίας. Για αυτόν τον λόγο, ο γενικός κυβερνήτης θεωρείται από ορισμένους ως de facto αρχηγός κράτους.
Αμφιλόχιος Ράντοβιτς

Ο Αμφιλόχιος Ράντοβιτς (σερβοκροάτικα: Амфилохије Радовић; 7 Ιανουαρίου 1938 - 30 Οκτωβρίου 2020) ήταν επίσκοπος της Σερβικής Ορθόδοξης Εκκλησίας, θεολόγος, καθηγητής πανεπιστημίου, συγγραφέας και μεταφραστής. Ήταν πρώτος ο επίσκοπος του Μπανάτ μεταξύ του 1985 και του 1990, και στη συνέχεια μητροπολίτης Μαυροβουνίου και Παραθαλασσίας από το 1990, μέχρι το θάνατό του. 

Ως μητροπολίτης ήταν ο πρωτεύων της Σερβικής Ορθόδοξης Εκκλησίας στο Μαυροβούνιο. Ήταν ένας από τους πιο σημαντικούς ηγέτες της Σερβικής Εκκλησίας και ήταν δύο φορές μεταξύ των τριών υποψηφίων για τη θέση του Σέρβου πατριάρχη (το 1990 όταν εξελέγη πατριάρχης ο Παύλος και το 2010 όταν εξελέγη ο Ειρηναίος).

Πάνω από 569 εκκλησίες και μοναστήρια της Σερβικής Ορθόδοξης Εκκλησίας στο Μαυροβούνιο χτίστηκαν και ανακατασκευάστηκαν κατά τη διάρκεια της αρχιερατείας του. Ήταν ένας σημαντικός Σέρβος θεολόγος και συγγραφέας, η βιβλιογραφία του αποτελείται από περισσότερες από 1000 μονάδες και τα επιλεγμένα έργα του δημοσιεύθηκαν σε 36 τόμους.

Μαζί με τον επίσκοπο Αθανάσιο Γιέφτιτς, ο Αμφιλόχιος μετέφρασε τα Δευτεροκανονικά βιβλία της Παλαιάς Διαθήκης στα σερβικά . 
Ο Αμφιλόχιος χαρακτηρίστηκε ως ένας από τους ισχυρότερους ανθρώπους στο Μαυροβούνιο, καθώς και ως το πιο σημαντικό άτομο στο Συμβούλιο των Επισκόπων της Σερβικής Ορθόδοξης Εκκλησίας, του ανώτατου σώματος της Ορθόδοξης Εκκλησίας της Σερβίας.

Το 2016 ο επίσκοπος Αμφιλόχιος προσευχόταν πολλές ώρες με μόνο αίτημα στη δέησή του να συμμετάσχει το Πατριαρχείο Σερβίας στην Μεγάλη Σύνοδο στην Κρήτη που συγκαλούσε το Οικουμενικό Πατριαρχείο. Τελικά ο Αμφιλόχιος εισακούσθηκε από τον Πατριάρχη Σερβίας Ειρηναίο και έτσι η Σερβική Εκκλησία συμμετείχε στην Σύνοδο και απέρριψε τα επιχειρήματα των αρχιερέων που υποδείκνυαν τη γραμμή του Πατριαρχείου Ρωσίας που πίεζε να μην συμμετάσχει στη Μεγάλη Σύνοδο.
Πρωτάθλημα ποδοσφαίρου Μπρουνέι

Το Πρωτάθλημα ποδοσφαίρου Μπρουνέι, γνωστό και ως Σούπερ Λιγκ Μπρουνέι (μαλαϊκά: "Liga Super Brunei"), είναι η κορυφαία κατηγορία του συστήματος πρωταθλημάτων ποδοσφαίρου ανδρών του Μπρουνέι, το οποίο διοικείται από την Εθνική Ποδοσφαιρική Ομοσπονδία Μπρουνέι Νταρουσαλάμ (ΕΠΟΜΝ). Οι ομάδες που συμμετέχουν στο πρωτάθλημα πρέπει να περάσουν ένα σύνολο απαιτήσεων και διαδικασιών πιστοποίησης, που σχετίζονται με τον επαγγελματισμό και τη σκοπιμότητα της υποδομής.

Η νικήτρια του πρωταθλήματος λαβαίνει ένα χρηματικό έπαθλο 14.000 δολαρίων Μπρουνέι (10.000 δολάρια ΗΠΑ), καθώς και κερδίζει μία θέση για το ΑΦΚ Καπ ως εκπρόσωπος του Μπρουνέι, υπό την προϋπόθεση ότι η ομάδα συμμορφώνεται με τα κριτήρια άδειας συλλόγων της Ασιατικής Συνομοσπονδίας Ποδοσφαίρου. Οι δευτεραθλήτρια λαβαίνει 10.000 δολάρια Μπρουνέι (7.000 δολάρια ΗΠΑ), ενώ ο πρώτος σκόρερ παίρνει 400 δολάρια Μπρουνέι (290 δολάρια ΗΠΑ).
Molten Corporation

Η Molten Corporation (ιαπωνικά: 株式会社モルテン, "Kabushiki-gaisha Moruten") είναι μία ιαπωνική εταιρεία αθλητικού εξοπλισμού και εξαρτημάτων αυτοκινήτων που εδρεύει στη Χιροσίμα.

Η Molten είναι κυρίως γνωστή για την κατασκευή μπαλών για πολλά ομαδικά αθλήματα, με μια σειρά προϊόντων που περιλαμβάνουν: μπάλες ποδοσφαίρου, μπάλες αμερικανικού ποδοσφαίρου, μπάλες καλαθοσφαίρισης, μπάλες ντότζμπολ, μπάλες χειροσφαίρισης και μπάλες πετοσφαίρισης. Συγκεκριμένα, οι μπάλες καλαθοσφαίρισης της Molten είναι οι επίσημες μπάλες για όλες τις παγκόσμιες διοργανώσεις της FIBA και πολλών εγχώριων πρωταθλημάτων εκτός της Βόρειας Αμερικής.

Η Molten είναι επίσης ο επίσημος παραγωγός μπαλών πετοσφαίρισης της USA Volleyball και των πρωταθλημάτων πετοσφαίρισης NCAA ανδρών και γυναικών.
Πινάρ Σελέκ

Η Πινάρ Σελέκ (τουρκικά: "Pınar Selek", γεννημένη στις 8 Οκτωβρίου 1971 στην Κωνσταντινούπολη) είναι Τούρκισσα κοινωνιολόγος, αντιμιλιταριστική ακτιβίστρια, φεμινίστρια και συγγραφέας, η οποία ζει εξόριστη στη Γαλλία, όπου και έλαβε τη γαλλική υπηκοότητα το 2017.
Dark Necessities

Το Dark Necessities είναι τραγούδι του αμερικανικού ροκ συγκροτήματος Red Hot Chili Peppers και είναι το πρώτο single από το ενδέκατο studio άλμπουμ τους με τίτλο The Getaway. Το μουσικό βίντεο κυκλοφόρησε στις 17 Ιουνίου 2016.Αυτό το τραγούδι είναι το πρώτο επίσημο single που κυκλοφόρησε από τους Red Hot Chili Peppers σε σχεδόν 4 χρόνια, μετά την κυκλοφορία του Brendan's Death Song το 2012.
Αλές

Το Αλές (Γαλλικά: Alès) είναι κοινότητα στο νομό Γκαρ, στην περιοχή της Οξιτανίας. Θεωρείται η «πρωτεύουσα» της περιοχής των Σεβέν και είναι η έδρα μιας από τις δύο υπονομαρχίες του νομού.

Έχει πληθυσμό 40.219 κατοίκους (2017).

Οι κάτοικοί του ονομάζονται Αλεζιάν.
Γοδεπέρτος

Ο Γοδεπέρτος (εναλλακτικές ορθογραφίες: Godepert, Gundipert, Godebert, Godipert, Godpert, Gotebert, Gotbert, Gotpert, Gosbert ή Gottbert, άκμασε 661-662) από τον Οίκο των Αγιλολφιδών ήταν βασιλιάς των Λομβαρδών (661-662).
Γιαβνέ

Η Γιαβνέ(χ) ( ) είναι μια πόλη στην Κεντρική Περιφέρεια του Ισραήλ. Σε πολλές αγγλικές μεταφράσεις της Βίβλου, είναι γνωστή ως Τζαμπνέχ. Κατά τους ελληνορωμαϊκούς χρόνους, ήταν γνωστό ως Ιαμνία (), στους Σταυροφόρους ως Ιμπελέν και πριν από το 1948, Γίμπνα ( ).
Νάντια Χωραφά

Η Νάντια Χωραφά είναι Ελληνίδα ηθοποιός και ραδιοφωνική παραγωγός.
Διασταύρωση Σιμπούγια

Η Διασταύρωση Σιμπούγια (αγγλικά: "Shibuya Crossing ή Shibuya Scramble Crossing"), είναι διάσημη διασταύρωση που βρίσκεται στην περιοχή Σιμπούγια, στο Τόκιο της Ιαπωνίας. Βρίσκεται ακριβώς μπροστά από την έξοδο της σιδηροδρομικής γραμμής της Σιμπούγια, που κοσμείται από το άγαλμα του θρυλικού σκύλου Χάτσικο. Το άγαλμα του Χάτσικο, αποτελεί ιδιαίτερα δημοφιλές σημείο συνάντησης για τους περαστικούς, και όπως και η ίδια η διασταύρωση, είναι σχεδόν πάντα γεμάτο κόσμο. 

Πέρα από το άγαλμα του Χάτσικο, χαρακτηριστικά στολίδια της Διασταύρωσης Σιμπούγια, αποτελούν οι τρεις γιγάντιες οθόνες τηλεόρασης προσαρτημένες στο εξωτερικό των γύρω κτηρίων, καθώς και το πλήθος διαφημιστικών πινακίδων. Η κοσμοσυρροή που την χαρακτηρίζει, καθώς και το πλήθος διαφημιστικών πινακίδων, έχουν οδηγήσει στην δίκαιη σύγκριση της Διασταύρωσης Σιμπούγια, με την Τάιμς Σκουέρ της Νέας Υόρκης και την Πλατεία Πικαντίλι του Λονδίνου. Η Διασταύρωση Σιμπούγια, αποτελεί την πιο πολυσύχναστη διάβαση πεζών στον κόσμο, με πάνω από 2.500 πεζούς διαβάτες ανά κάθε στιγμή. Ο καθηγητής και αρχιτέκτονας, με έδρα το Τόκιο, Julian Worrall μιλώντας για την Διασταύρωση Σιμπούγια είχε τονίσει ότι, «Η Διασταύρωση Σιμπούγια είναι ένα άριστο παράδειγμα για το τι μπορεί να καταφέρει το Τόκιο, χωρίς καν να προσπαθήσει».

Επιπλέον, η διασταύρωση Σιμπούγια έχει «πρωταγωνιστήσει» ως σκηνικό σε διάφορες ταινίες παγκοσμίου φήμης, όπως οι  Lost in Translation (ελληνικός τίτλος: Χαμένοι στην Μετάφραση), The Fast and the Furious: Tokyo Drift (ελληνικός τίτλος: Μαχητές των Δρόμων: Tokyo Drift), και στα Resident Evil: Afterlife και Resident Evil: Retribution, καθώς και σε διάφορα εγχώριες ή ακόμα και παγκόσμιες εκπομπές και ειδησεογραφικά δελτία. Η θρυλική οθόνη βίντεο, που είχε προβληθεί στις παραπάνω ταινίες, και ιδίως στην ταινία Lost in Translation, στην χαρακτηριστική σκηνή με τον δεινόσαυρο, είχε αποσυρθεί και αντικατασταθεί από μια στατική διαφημιστική πινακίδα, για μικρό χρονικό διάστημα. Όμως επέστρεψε στην θέση της, τον Ιούλιο του 2013. Η Διασταύρωση έχει επίσης προβληθεί, στο βιντεοπαιχνίδι, με έδρα την περιοχή Σιμπούγια, The World Ends With You.

Η Διασταύρωση Σιμπούγια πρωταγωνίστησε και στην τελετή λήξης των Θερινών Ολυμπιακών Αγώνων του 2016, ως διαφήμιση για τους Θερινούς Ολυμπιακούς Αγώνες του 2020, που θα πραγματοποιούνταν στο Τόκιο.
Ιαπωνική κυριαρχία στην Κορέα

Ως Ιαπωνική κυριαρχία στην Κορέα περιγράφεται μία περίοδος μεταξύ του 1910 και του 1945, όταν η Τζοσόν Κορέα έπεσε υπό την ιαπωνική σφαίρα επιρροής μετά τη Συνθήκη Ιαπωνίας-Κορέας του 1876. Έτσι, ξεκίνησε ένας περίπλοκος συνασπισμός της κυβέρνησης Μεϊτζί, των στρατιωτικών και των επιχειρησιακών αξιωματούχων καθώς και μια διαδικασία πολιτικής και οικονομικής ενσωμάτωσης της Κορέας στην Ιαπωνία. Η Κορεατική Αυτοκρατορία έγινε πρακτικά προτεκτοράτο της Ιαπωνίας το 1905 μετά τη Συνθήκη Ιαπωνίας-Κορέας του 1905 και η χώρα κυβερνήθηκε έμμεσα από τους Ιάπωνες μέσω του Γενικού Διευθυντή της Κορέας. Η Ιαπωνία προσάρτησε επίσημα την Κορέα το 1910 ειδκκότερα μετά Συνθήκη Ιαπωνίας-Κορέας του 1910, χωρίς όμως τη συγκατάθεση του Γκοντζόνγκ, αντιβασιλέα του Κορεάτη αυτοκράτορα Σοντζόνγκ. Η Ιαπωνική Αυτοκρατορία είχε πλέον την Κορεατική Χερσόνησο ως αποικία της που διοικείται από τη Γενική Κυβέρνηση με έδρα το Κέιτζο, η οποία κυβερνούσε την Κορέα σχεδόν απολυταρχικά.

Η ιαπωνική κυριαρχία έδωσε προτεραιότητα στην ιαπωνοποίηση της Κορέας, στην επιτάχυνση της εκβιομηχάνισης που ξεκίνησε η Μεταρρύθμιση Γκουανγκμού, η κατασκευή δημοσίων έργων και, τέλος, η καταπολέμηση του κινήματος ανεξαρτησίας της Κορέας. Τα δημόσια έργα περιλάμβαναν την ανάπτυξη σιδηροδρόμων (Γραμμή Κιόνγκμπου, Γραμμή Κιόνγκουι, Γραμμή Κιόνγκουον κ.λπ.) και βελτίωση μεγάλων οδών και λιμένων που υποστήριζαν την οικονομική ανάπτυξη, με την Κορέα είχε μέσο ρυθμό ανάπτυξης ΑΕΠ 4,2% κατά τη διάρκεια των 25 ετών μεταξύ του 1912 και του 1937. 

Η ιαπωνική κυριαρχία επί της Κορέας έληξε στις 15 Αυγούστου 1945 μετά τη συνθηκολόγηση της Ιαπωνίας στον Β 'Παγκόσμιο Πόλεμο, με τις ένοπλες δυνάμεις των Ηνωμένων Πολιτειών και της Σοβιετικής Ένωσης να καταλαμβάνουν τα εδάφη. Αυτό είχε ως αποτέλεσμα τη Διχοτόμηση της Κορέας, στην οποία η Κορεατική Χερσόνησο έπεσε κάτω από δύο κυβερνήσεις και οικονομικά συστήματα με τη βόρεια Σοβιετική Πολιτική Διοίκηση και τη νότια Στρατιωτική Κυβέρνηση των Ηνωμένων Πολιτειών στην Κορέα. Το 1965, η Συνθήκη για τις Bασικές Σχέσεις μεταξύ της Ιαπωνίας και της Νότιας Κορέας κήρυξε τις άνισες Συνθήκες που υπογράφτηκαν μεταξύ της Ιαπωνίας και της Κορέας, ιδίως αυτές το 1905 και του 1910, καταλήγοντας να είναι άκυρες εν γένει. Έτσι, η ιαπωνική κυριαρχία παραμένει αμφιλεγόμενη στη σύγχρονη Βόρεια Κορέα και Νότια Κορέα και οι αρνητικές επιπτώσεις αυτής συνεχίζουν να επηρεάζουν αυτές τις χώρες, συμπεριλαμβανομένου του σχεδίου εκβιομηχάνισης που ωφελεί αποκλειστικά την Ιαπωνία, την εκμετάλλευση του λαού της Κορέας, την περιθωριοποίηση της κορεατικής ιστορίας και πολιτισμού, την περιβαλλοντική εκμετάλλευση στην Κορεατική Χερσόνησο, και το καθεστώς των Ιαπώνων συνεργατών γνωστών ως "Τσίνιλπα".
Χουάν Κάρλος Μουνιός

Ο Χουάν Κάρλος Μουνιός (ισπανικά: "Juan Carlos Muñoz", 4 Μαρτίου 1919 – 22 Νοεμβρίου 2009) ήταν Αργεντίνος ποδοσφαιριστής που αγωνίστηκε ως δεξιός ακραίος επιθετικός. Ήταν μέλος της ομάδας της Ρίβερ Πλέιτ γνωστής ως "La Máquina" που κυριάρχησε τη δεκαετία του 1940 και επίσης μέλος της εθνικής ομάδας της Αργεντινής που κέρδισε το πρωτάθλημα Νότιας Αμερικής το 1945.
Χουά Τουό

Ο Χουά Τουό (c. 140-208 μ.Χ.) ήταν Κινέζος γιατρός που έζησε κατά την ύστερη Ανατολική δυναστεία Χαν. Τα ιστορικά κείμενα "Records of the Three Kingdoms" και "Book of the Later Han" καταγράφουν τον Χουά Τουό ως το πρώτο πρόσωπο στην Κίνα που χρησιμοποίησε αναισθησία κατά την διάρκεια χειρουργικής επέμβασης. Χρησιμοποίησε γενικό αναισθητικό συνδυάζοντας κρασί και αφέψημα βοτάνων που ονομάζεται "mafeisan" (麻沸散; "βρασμένη σκόνη κάνναβης). Πέρα από το ότι ήταν σεβαστός για την εξειδίκευσή του στην χειρουργική και την αναισθησία, ο Χουά Τουό ήταν διάσημος για τις ικανότητές του στον βελονισμό, την ιατρική με βότανα και τις Daoyin ιατρικές πρακτικές. Ανέπτυξε το "Wuqinxi" (五禽戲; "Ασκήσεις των 5 ζώων") μελετώντας τις κινήσεις της τίγρης, του ελαφιού, της αρκούδας, του πιθήκου και του γερανού.
Θωμαϊστές

Οι Θωμαϊστές (Saint Thomas Christians ή Syrian Christians of India) είναι μια εθνοθρησκευτική κοινότητα Χριστιανών Ινδών, η πλειοψηφία των οποίων ζει στο κρατίδιο της Κεράλα, στη νότια Ινδία. Ονομάζονται επίσης Nasrani, Malabar Nasrani, Malankara Nasrani ή Nasrani Mappila, από την Αραβική λέξη Nasrani, που θα πει Χριστιανός και προέρχεται από την ελληνική λέξη "Ναζωραίος". Ανήκουν στην εθνογλωσσική ομάδα των Malayali και μιλούν τη γλώσσα Malayalam.

Οι Θωμαϊστές ανήκουν σε διαφορετικές εκκλησίες: στη Syro-Malabar Catholic Church και τη Syro-Malankara Catholic Church, που είναι σε πλήρη κοινωνία με το Πάπα, στις αυτόνομες εκκλησίες Jacobite Syrian Orthodox Church, τη Malankara Orthodox Syrian Church και τη Malabar Independent Syrian Church, που είναι κλάδοι της Συριακής Ορθόδοξης Εκκλησίας, στη Συριακή Εκκλησία των Χαλδαίων (Chaldean Syrian Church) και στις Ευαγγελικές εκκλησίες της Ανατολής Malankara Mar Thoma Syrian Church και St. Thomas Evangelical Church of India. Από αυτές άλλες ακολουθούν το East Syriac τελετουργικό και άλλες το West Syriac τελετουργικό.
Θαλάσσιος Δρόμος του Μεταξιού

δεξιά|μικρογραφία| Ο χάρτης του Θαλάσσιου Δρόμου του Μεταξιού.
Ο Θαλάσσιος Δρόμος του Μεταξιού, ή η Θαλάσσια Οδός του Μεταξιού αναφέρεται στο θαλάσσιο τμήμα του ιστορικού Δρόμου του Μεταξιού, που συνέδεε την Κίνα, τη Νοτιοανατολική Ασία, την Ινδική υποήπειρο, την Αραβική χερσόνησο, τη Σομαλία, την Αίγυπτο και την Ευρώπη. Άκμασε μεταξύ του 2ου αιώνα π.Χ. και του 15ου αιώνα μ.Χ.. Παρά τη σύνδεσή του με την Κίνα τους τελευταίους αιώνες, ο Θαλάσσιος Δρόμος του Μεταξιού καθιερώθηκε και λειτούργησε κυρίως από Αυστρονήσιους ναυτικούς στη Νοτιοανατολική Ασία, εμπόρους Ταμίλ στην Ινδία και Νοτιοανατολική Ασία, Ελληνορωμαίους εμπόρους στην Ανατολική Αφρική, Ινδία, Κεϋλάνη και Ινδοκίνα και από Πέρσες και Άραβες εμπόρους στην Αραβική Θάλασσα και πέραν αυτής.
Μέγα και Γενικό Συμβούλιο

Το Μέγα και Γενικό Συμβούλιο του Αγίου Μαρίνου ( "Consiglio Grande e General di San Marino", στα ιταλικά ) είναι το νομοθετικό σώμα του Αγίου Μαρίνου . Αποτελείται από εξήντα μέλη που εκλέγονται κάθε πέντε χρόνια μέσω ενός αναλογικού συστήματος εκπροσώπησης στις εννέα περιφέρειες (castelli). 

Αυτές οι διοικητικές διαιρέσεις αντιστοιχούν στις παλαιές ενορίες της Δημοκρατίας, και καθεμία από αυτές διοικείται από ένα Συμβούλιο με επικεφαλής έναν αρχηγό εκλεγμένο κάθε πέντε χρόνια. Το Μέγα και Γενικό Συμβούλιο εγκρίνει τον προϋπολογισμό και εκλέγει τους Κυβερνώντες Διοικητές, ως επικεφαλής του Εκτελεστικού .

Το εκλογικό όριο για να εκλεγεί κάποιος μέλος του συμβουλίου είναι το 3,5%.
Θηβαΐς (Στατίου)

Η Θηβαΐς (λατινικά: "Thebais") είναι έπος του λατίνου ποιητή Στατίου σε δακτυλικό εξάμετρο (9.748 στίχοι) με θέμα του παρμένο από τον αρχαιοελληνικό Θηβαϊκό κύκλο και συγκεκριμένα την εκστρατεία των επτά Αργείων στρατηγών (βλ. και την τραγωδία του Αισχύλου Επτά επί Θήβας) κατά της πόλεως των Θηβών, ως συνέπεια της διαμάχης των δύο γιών του Οιδίποδα, Πολυνείκη και Ετεοκλή για τον θρόνο. Άρχισε να γράφεται από τον ποιητή όταν ήταν 35 ετών και περατώθηκε μετά από δώδεκα χρόνια (90-92 μ.Χ.), οπότε και δημοσιεύθηκε. Ως πρότυπο έχει το αρχαιοελληνικό έπος Θηβαΐς, αγνώστου συγγραφέα. Η "Θηβαΐς" του Στατίου είναι χωρισμένη σε 12 "βιβλία" κατά το σχέδιο της Αινειάδας του Βιργιλίου, από την οποία επίσης επηρεάστηκε.

*Statius, "Thebaid", World Classics, Oxford University Press, translated by A.D. Melville, 1995. ISBN 9780192824530
Νογκάι

Οι Νογκάι (νογκάι: Noğaylar) είναι τουρκικό φύλο στο Ρωσικό Βόρειο Καύκασο. Οι περισσότεροι βρίσκονται στο Βόρειο Νταγκεστάν και στο Κράι Σταυρόπολης, καθώς και στην Δημοκρατία των Καρατσάι Τσερκεσίων και στο Όμπλαστ του Άστραχαν. Μερικοί ζουν επίσης στην Τσετσενία. Μιλούν τη γλώσσα νογκάι και είναι απόγονοι διαφόρων μογγολικών και τουρκικών φυλών, που είχαν σχηματίσει την Ορδή Νογκάι. 

Υπάρχουν δύο κύριες ομάδες Νογκάι:

* οι Ακ Νογκάι
* οι Καραγάς ή Καρά-Νογκάι